1. ปัจจัยความเสี่ยง

1.  ความเสี่ยงต่อสถานการณ์การท่องเที่ยวในระดับสากล
    ซึ่งเป็นผลจากสงครามระหว่างสหรัฐอเมริกากับอิรัก

ในช่วงต้นปี 2546 สหรัฐอเมริกามีแนวโน้มจะทำสงครามกับอิรัก
ซึ่งผลจากเหตุการณ์นี้อยู่ที่ภาวะสงครามจะยาวนานและขยายขอบเขตไปมากหรือน้อย
ซึ่งจะมีผลกระทบต่อตลาดท่องเที่ยวและธุรกิจโรงแรมแน่นอน

2. ความเสี่ยงในนโยบายภาครัฐบาล

เนื่องจากปี 2546 เป็นปีที่ภาครัฐบาลให้ความสำคัญต่อธุรกิจการท่องเที่ยวอย่างมาก
จึงตรงกับตามแผนงานของบริษัทฯที่กำลังจะปรับฐานลูกค้าเพื่อรองรับลูกค้าที่มีกำลังซื้อมากขึ้น
แต่เนื่องจากความไม่แน่นอนในสถานการณ์ทางการเมือง และเหตุก่อการร้ายต่างๆ หรือ
นโยบายของภาครัฐ อาจมีการเปลี่ยนในสาระสำคัญ ซึ่งอาจกระทบโดยตรงต่อแผนงานของบริษัทฯ
และเป็นความเสี่ยง

บริษัทฯ จำเป็นต้องวางแผนงานในอนาคตโดยคำนึงถึงผลกระทบจากความเสี่ยงในเรื่องนี้เช่นกัน

3. ความเสี่ยงจากการปรับปรุงสัดส่วนฐานลูกค้า

เนื่องจากในปี 2545 และในอนาคตคือ 2546 บริษัทตั้งเป้าที่จะปรับฐานลูกค้า
ซึ่งจากเดิมมีกลุ่มผู้เข้าพักเป็นลูกค้าจากบริษัททัวร์เป็นส่วนมาก และลูกค้ากลุ่ม Corporate
เป็นส่วนน้อย แต่เนื่องจากลูกค้าในกลุ่ม Corporate เป็นกลุ่มที่มีราคาขายสูงกว่า
ซึ่งจะทำให้บริษัทมีรายรับรวมสูงขึ้น

บริษัทจึงลดจำนวนห้องพักที่แบ่งให้กับ Tour (จำนวน Allotment) ให้น้อยลง
เพื่อสามารถขายให้กับ Corporate มากขึ้นในช่วง High Season
ด้วยวิธีนี้จะทำให้บริษัทมีรายรับรวมสูงขึ้น แต่อาจมีความเสี่ยงที่กลุ่มลูกค้า Corporate ไม่เพิ่มขึ้น
ซึ่งอาจมีผลในทางกลับกัน

4. ความเสี่ยงด้านความสามารถในการชำระคืนเงินกู้ตามแผนปรับปรุงโครงสร้างหนี้กับกลุ่ม
เจ้าหนี้สถาบัน

การเงิน

ณ วันที่ 31 ธันวาคม 2545 บริษัทฯ มีเงินกู้ยืมที่ปรับโครงสร้างหนี้แล้วเป็นเงินต้นจำนวน
1,477.07 ล้านบาท โดยบริษัทฯ มีผลประกอบการเป็นกระแสเงินสดเพียงพอที่จะสามารถ
ชำระคืนเงินต้นและดอกเบี้ยตามสัญญาปรับปรุงโครงสร้างหนี้ที่ได้ลงนามในเดือน สิงหาคม 2542

อย่างไรก็ดี ในสัญญาปรับปรุงโครงสร้างหนี้ดังกล่าว
มีจำนวนเงินที่ต้องชำระคืนให้แก่กลุ่มเจ้าหนี้สถาบันการเงินเพิ่มขึ้นทุกปี โดยบริษัทฯคาดว่า
บริษัทฯจะสามารถปรับเพิ่มรายรับทุกปี และมีกระแสเงินสดเพียงพอต่อการชำระหนี้
แต่ทั้งนี้หากปีใดปีหนึ่งเกิดวิกฤตการณ์กับประเทศไทย หรือทั่วโลก
ทำให้อุตสาหกรรมท่องเที่ยวได้รับผลกระทบ บริษัทฯอาจไม่สามารถมีรายรับเพิ่มเพียงพอชำระหนี้
ตามแผนปรับปรุงโครงสร้างหนี้ ซึ่งทำให้บริษัทฯ มีความเสี่ยงในกรณีนี้

บริษัทฯ มีมาตรการรองรับความเสี่ยง คือ หากเกิดวิกฤตการณ์
หรือมีความเปลี่ยนแปลงอย่างรุนแรงจนกระทบต่อรายรับของบริษัทฯ บริษัทฯ
อาจจำเป็นต้องขอเจรจาปรับโครงสร้างหนี้กับกลุ่มเจ้าหนี้อีกครั้ง

5. ความเสี่ยงการมีขาดทุนสะสมจำนวนมากจนกระทบความสามารถในการจ่ายเงินปันผล

ในงวดบัญชีปี 2545 บริษัทฯมีผลการดำเนินงานขาดทุนสุทธิจำนวน 29.56
ล้านบาทซึ่งเป็นการดำเนินงานขาดทุนสุทธิต่อเนื่องเป็นปีที่ 6 ของบริษัท
จึงมีผลให้บริษัทมีผลการดำเนินงานขาดทุนสะสม ณ สิ้นปี 2545 เป็นจำนวน 2,852.78 ล้านบาท
ทั้งนี้การที่บริษัทมีขาดทุนสะสมในช่วง 6 ปีที่ผ่านมานั้น
เนื่องจากบริษัทมีภาระดอกเบี้ยจ่ายสูงจากเงินกู้ยืม และมีผลขาดทุนจาก
การตั้งหนี้สงสัยจะสูญและการปรับลดมูลค่าสิทธิการเช่าพื้นที่ส่วนที่ตีราคาเพิ่มตามหลักการบัญชีที่รับรองทั่วไป
รวมเป็นจำนวน 1,941.84 ล้านบาท ในปี 2544 การที่บริษัทมีขาดทุนสะสมจำนวนมากในช่วง 6
ปีที่ผ่านมา ดังกล่าว ทำให้บริษัทไม่สามารถจ่ายเงินปันผล ให้กับผู้ถือหุ้นได้
และคาดว่าจะไม่สามารถจ่ายเงินปันผลได้อีกหลายปี
จึงมีความเสี่ยงเรื่องความสามารถที่จะจ่ายเงินปันผล

6.  ความเสี่ยงต่อการวางแผนฟื้นฟูและการปฏิบัติตามแผน

เนื่องจาก ณ สิ้นปี 2544
มีผลประกอบการที่แสดงส่วนของผู้ถือหุ้นติดลบและขาดคุณสมบัติเป็นบริษัทจดทะเบียน
ซึ่งบริษัทกำลังอยู่ระหว่างการฟื้นฟูกิจการตามขั้นตอนของตลาดหลักทรัพย์แห่งประเทศไทย
ทำให้บริษัทมีความเสี่ยงในเรื่องทำแผนฟื้นฟู และความสามารถในการปฏิบัติตามแผนฟื้นฟูกิจการ

โดยในปี 2545 บริษัทได้แจ้งตลาดหลักทรัพย์ฯ ว่า
บริษัทอยู่ระหว่างจัดหาที่ปรึกษาการเงินอิสระเพื่อร่วมในการจัดทำแผนฯ